А. ЗАКОНОДАТЕЛСТВО В ОБЛАСТТА НА ЗЕМЕДЕЛИЕТО

1. 31997 R 0478: Регламент (EО) № 478/97 на Комисията от 14 март 1997 г., предвиждащ подробните правила за прилагането на Регламент (EО) № 2200/96 на Съвета отнасящ се до предварителното признаване на организациите на производителите (OВ L 75, 15.3.1997 г., стр. 4), с последното му изменение от:

- 31999 R 0243: Регламент (EО) № 243/1999 на Комисията от 1.2.1999 г. (OВ L 27, 2.2.1999 г., стр. 8).

Чрез дерогация от член 3 от Регламент (EО) № 478/97, на Полша се предоставя тригодишен преходен период от датата на присъединяването, по време на който минималните изисквания за предварителното признаване на организациите на производителите се определя на пет производителя и EUR 100000 . Продължителността на предварителното признаване не може да надхвърля петгодишен период, който започва от датата на приемане от компетентния национален орган.

В края на тригодишния преходен период, особените изисквания, прилагани към предварителното признаване, както са предвидени в член 3 от Регламент (EО) № 478/97, т.е. половината от броя на минималните изисквания, предвидени за признаването на организациите на производителите приложения I и II към Регламент (EО) № 412/97 [18] ще се прилагат.

Ако в края на тригодишния период, организацията на производителя не достигне минималните изисквания, предвидени в Регламент (EО) № 478/97, предварителното признаване се отменя.

2. 31997 R 2597: Регламент (EО) № 2597/97 на Съвета от 18 декември 1997 г., предвиждащ допълнителните правила за общата организация на пазара на мляко и млечни продукти за мляко за пиене (OВ L 351, 23.12.1997 г., стр. 13), последно изменен с:

- 31999 R 1602: Регламент (EО) № 1602/1999 на Съвета oт 19.7.1999 г. (OВ L 189, 22.7.1999 г., стр. 43).

Чрез дерогация от член 3, параграф 1, б), в) и г) от Регламент (EО) № 2597/97, изискванията, отнасящи се до съдържанието на мазнини няма да се прилагат към млякото за пиене, произведено в Полша за срок от пет години от датата на присъединяването. Млякото за пиене, което не съответства на изискванията, отнасящи се до съдържанието на мазнини може да се разпространява само в Полша или да се изнася за трети страни.

3. 31998 R 2848: Регламент (EО) № 2848/98 на Комисията от 22 декември 1998 г., предвиждащ подробните правила за прилагането на Регламент (EИО) № 2075/92 на Съвета за схемата за отпускане на премии, производствените квоти и особената помощ, която се предоставя на групите на производителите в сектора на суровия тютюн. (OВ L 358, 31.12.1998 г., стр. 17), последно изменен с:

- 32002 R 1983: Регламент (EО) № 1983/2002 на Комисията от 7.11.2002 г.(OВ L 306, 8.11.2002 г., стр. 8).

Чрез дерогация от разпоредбата на приложение I oт Регламент (EО) № 2848/98, прагът за признаване за група производители се определя на ниво от 1% от гаранционния праг за всички производствени региони в Полша за период от пет години от датата на присъединяването.

4. 31999 R 1254: Регламент (EО) № 1254/1999 на Съвета oт 17 май1999 г. за общата организация на пазара на телешко и говеждо (OВ L 160, 26.6.1999 г., стр. 21), последното изменен с:

- 32001 R 2345: Регламент (EО) № 2345/2001 на Комисията от 30.11.2001 г. (OВ L 315, 1.12.2001 г., стр. 29).

Чрез дерогация от член 3, буква е) от Регламент (EО) № 1254/1999, Полша може до края на 2006 г. да разглежда кравите от породите, изброени в приложение I към Регламент (ЕО) № 2342/1999 на Комисията, предвиждащ подробните правила за прилагането на регламента на Съвета (EО) № 1254/1999 за общата организация на пазара на телешко и говеждо по отношение на схемите на отпускане на премии [19], приложими за премията за кравите с бозаещи телета по силата на подраздел 3 от Регламент (EО) № 1254/1999, при условие, че са били оплодени от бикове от порода за месо.

[18] Регламент (EО) № 412/97 на Комисията, предвиждащ подробните правила за приложението на Регламент (EО) № 2200/96 на Съвета по отношение признаването на организациите на производителите (OВ L 62, 4.3.1997 г., стр. 16). Регламентът с последното му изменение с Регламент (EО) № 1120/2001 на Комисията (OВ L 153, 8.6.2001 г., стр. 10).

[19] ОВ L 281, 4.11.1999 г.,стр. 30. Регламент, последно изменен с Регламент (EО) № 1830/2002 на Комисията (OВ L 277, 15.10.2002 г., стр. 15.)

--------------------------------------------------